
న్యూఢిల్లీ : జిఎస్టి విధానంలో అమలుపరచనున్న తుది రేట్లలో ఆశ్చర్యకరమైన అంశాలేవీ ఉండబోవని కేంద్ర ఆర్థిక మంత్రి అరుణ్ జైట్లీ భరోసా ఇచ్చారు. ప్రస్తుతం ఉన్న రేట్లతో పోల్చితే జిఎస్టి రేట్లలో పెద్ద తేడా ఏమీ ఉండబోదని, ప్రస్తుతం కేంద్ర, రాష్ట్ర స్థాయిల్లో వసూలు చేస్తున్న రేట్లలో సంక్లిష్టతలు తొలగిపోయి పన్ను భారం తగ్గితే ఆ ప్రయోజనాన్ని కంపెనీలు వినియోగదారులకు అందించాలని ఆయన సూచించారు. జిఎస్టి విధానంలో అమలుపరచనున్న తుది రేట్లను నిర్ణయించేందుకు జైట్లీ నాయకత్వంలో జిఎస్టి కౌన్సిల్ మే 18, 19 తేదీల్లో శ్రీనగర్లో సమావేశం కానుంది. శుక్రవారం న్యూఢిల్లీలో సిఐఐ వార్షిక సమావేశంలో పాల్గొన్న జైట్లీ జూలై నుంచి అమలులోకి రానున్న జిఎస్టి గురించి ప్రముఖంగా ప్రస్తావించారు. జిఎస్టికి సంబంధించిన నిబంధనలు, నియంత్రణలు అన్నీ ఖరారయ్యాయని, వివిధ వస్తువులపై పన్ను రేట్లు మాత్రమే నిర్ణయం కావలసి ఉన్నదని జైట్లీ అన్నారు. సెంట్రల్ ఎక్సైజ్, సర్వీస్ టాక్స్, వ్యాట్ల స్థానంలో కొత్తగా అమలులోకి వస్తున్న జిఎస్టిలో నాలుగు పన్ను శ్లాబ్లు (5, 12, 18, 28 శాతం) ఇప్పటికే ఖరారయ్యాయి. అయితే ఏయే వస్తువులు ఏ శ్లాబ్లోకి వస్తాయన్నది మాత్రమే నిర్ణయించాల్సి ఉంది. జిఎస్టి కౌన్సిల్ ఇప్పటికి 13 సార్లు సమావేశమయిందని, ఏ ఒక్క సమావేశంలోనూ ఏ ఒక్క అంశం మీద ఓటింగ్ నిర్వహించాల్సిన పరిస్థితి రాలేదని జైట్లీ చెప్పారు. దేశంలోని వివిధ రాష్ర్టాల్లో వివిధ పార్టీల ప్రభుత్వాలు అధికారంలో ఉన్నప్పటికీ జిఎస్టి విషయంలో అందరూ ఒకే తాటిపై ఉన్నారని ఆయన తెలిపారు. జిఎస్టి వల్ల పన్ను ల్లో తగ్గుదల ఏమైనా ఉంటే ఆ ప్రయోజనాన్ని వినియోగదారులకు అందించాలని ఆర్థికమంత్రులందరూ ఏకాభిప్రాయం ప్రకటించారని ఆయన చెప్పారు. కంపెనీలు లాభాలు ఆర్జించడం తప్పు కాకపోయినా అవాంఛనీయంగా లాభపడాలనుకోవడం తప్పేనని, జిఎస్టి ప్రయోజనాన్ని వినియోగదారులకు అందించాల్సిందేనని ఆయన గట్టిగా చెప్పారు. జిఎస్టిచట్టాల్లో అవాంఛనీయ లాభాల నిరోధక నిబంధన ఉన్నట్టు ఆయన తెలిపారు.

newdhilly : jst vidhaanamlo amaluparachanunna tudi retlalo aascharyakaramaina amsalevi undabovani kendra aardhika mantri arun jaitley bharosa icharu. prastutam unna retlatho polchithe jst retlalo pedda teda emi undabodani, prastutam kendra, rashtra sthaayillo vasulu chestunna retlalo sanklishtatalu tolagipoyi pannu bharam taggite aa prayojanaanni companylu viniyogadaarulaku andinchaalani aayana suuchimchaaru. jst vidhaanamlo amaluparachanunna tudi retlanu nirnayinchenduku jaitley naayakatvamlo jst counsil mee 18, 19 tedeello srinagarlo samavesam kaanundi. sukravaaram newdhilleelo cii vaarshika samavesamlo palgonna jaitley juulai nunchi amaluloki raanunna jst gurinchi pramukhamgaa prastaavinchaaru. jeestiki sambandhinchina nibandhanalu, niyantranalu annee khararayyayani, vividha vastuvulapai pannu retlu matrame nirnayam kavalasi unnadani jaitley annaru. central exise, survies tax, vyaatla sthaanamlo kottagaa amaluloki vastunna jstlo naalugu pannu slaablu (5, 12, 18, 28 saatam) ippatike khararayyayi. ayithe eye vastuvulu e slaabloki vastaayannadi matrame nirnayinchaalsi undi. jst counsil ippatiki 13 saarlu samavesamayindani, e okka samavesamlonu e okka amsam meeda oting nirvahinchaalsina paristhiti raledani jaitley cheppaaru. desamloni vividha rashrtallo vividha paarteela prabhutvaalu adhikaaramlo unnappatikii jst vishayamlo andaruu oke taatipai unnaarani aayana telipaaru. jst valla pannu llo taggudala emaina unte aa prayojanaanni viniyogadaarulaku andinchaalani aardhikamantrulandaru ekabhiprayam prakatinchaarani aayana cheppaaru. companylu labhalu aarjinchadam tappu kakapoyina avaanchaneeyamgaa labhapadalanukovadam tappenani, jst prayojanaanni viniyogadaarulaku andinchaalsindenani aayana gattigaa cheppaaru. jeestichattaallo avaanchaneeya labhala nirodhaka nibandhana unnattu aayana telipaaru.